《石井潜灵》
明代·陈繗

空潭一鉴倚天开，活水源头滚滚来。地脉山形相动荡，天光云影共徘徊。

下无根底应难测，中有潜灵莫浪猜。变化却从霄汉去，便为霖雨泽蒿莱。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。